Komission asetus (EY) N:o 272/97, annettu 14 päivänä helmikuuta 1997, lopullisten viitemäärien vahvistamisesta soijapapujen, rapsin- tai rypsin- ja auringonkukansiementen tuottajille markkinointivuodeksi 1996-1997



Virallinen lehti nro L 045 , 15/02/1997 s. 0022 - 0030



KOMISSION ASETUS (EY) N:o 272/97, annettu 14 päivänä helmikuuta 1997, lopullisten viitemäärien vahvistamisesta soijapapujen, rapsin- tai rypsin- ja auringonkukansiementen tuottajille markkinointivuodeksi 1996-1997 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 1575/96 (2), ja erityisesti sen 12 artiklan, sekä katsoo, että asetuksen (ETY) N:o 1765/92 5 artiklan 1 kohdan d alakohdassa säädetään, että komissio laskee todettuun öljysiementen viitehintaan perustuvan lopullisen alueellisen viitemäärän korvaamalla ennakoidun viitehinnan todetulla viitehinnalla; komissio on määritellyt todetun viitehinnan käyttämällä komission asetuksen (EY) N:o 3405/93 (3) mukaisesti toimitettuja tietoja, asetuksen (ETY) N:o 1765/92 5 artiklan 1 kohdan f alakohdassa tarkoitettu pinta-ala, josta maksetaan öljysiemenille tarkoitettua korvausta, ei ylitä taattua enimmäispinta-alaa 2 artiklan 6 kohdan soveltamisen jälkeen; mainitun asetuksen 5 artiklan 1 kohdan f alakohdan mukaisesti ei ole syytä vähentää lopullisia alueellisia viitemääriä, komission asetuksen (EY) N:o 658/96 (4), sellaisena kuin se on viimeksi muutettuna asetuksella (EY) N:o 1647/96 (5), 7 artiklassa vahvistettua Ranskan kastellulla alalla viljeltävän soijan enimmäismäärää ei ole ylitetty; asetuksen (ETY) N:o 1765/92 3 artiklan 1 kohdan kuudennen alakohdan ensimmäisen virkkeen mukaisesti ei ole syytä tarkistaa lopullisia alueellisia viitemääriä, muille tuottajille on maksettu ennakko, jonka määrä vahvistetaan komission asetuksen (EY) N:o 1479/96 (6) 2 artiklassa, ja tässä asetuksessa säädetyt toimenpiteet ovat viljan, rasvojen ja kuivarehun yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Liitteessä I esitetään tiivistetty selitys asetuksen (ETY) N:o 1765/92 5 artiklan 3 kohdassa tarkoitettujen lopullisten alueellisten viitemäärien laskemisesta. 2. Lopulliset alueelliset viitemäärät markkinointivuodeksi 1996-1997 esitetään liitteessä II. 3. Asetuksen (ETY) N:o 1765/92 11 artiklan 4 kohdassa tarkoitetun öljysiementen tuottajille maksettavan korvauksen määrää laskiessaan toimivaltainen viranomainen ottaa huomioon - kaikki tuottajan korvaukseen oikeutettuun pinta-alaan tehtävät vähennykset ja korvauksen määrän ja - kaikki asetuksen (EY) N:o 1479/96 2 artiklan mukaisesti maksetut ennakot. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä helmikuuta 1997. Komission puolesta Franz FISCHLER Komission jäsen (1) EYVL N:o L 181, 1.7.1992, s. 12 (2) EYVL N:o L 206, 16.8.1996, s. 1 (3) EYVL N:o L 310, 14.12.1993, s. 10 (4) EYVL N:o L 91, 12.4.1996, s. 46 (5) EYVL N:o L 207, 17.8.1996, s. 6 (6) EYVL N:o L 188, 27.7.1996, s. 11 LIITE I Tiivistetty selitys lopullisen alueellisen viitemäärän laskemisesta öljysiementen tuottajille markkinointivuodeksi 1996-1997. Tukimaksujen mukauttaminen asetuksen (ETY) N:o 1765/92 5 artiklan 1 kohdan d alakohdan mukaisesti. Lopulliset alueelliset viitemäärät. 1. Markkinointivuoden 1996-1997 aikana markkinoilla havaittua keskihintaa edustavaksi öljysiementen todetuksi viitehinnaksi arvioidaan 223,551 ecua tonnilta. Tämä todettu viitehinta on laskettu jäsenvaltioiden asetuksen (EY) N:o 3405/93 säännösten mukaisesti ilmoittamien tarjousten ja hintojen perusteella. 2. Todetun viitehinnan taso on sellainen, että on tarpeen vähentään öljysiementen tuottajille, asetuksen (ETY) N:o 1765/92 5 artiklaa sovellettaessa, maksettujen korvausten ennakoitua tasoa 5 prosenttia. Lopulliset alueelliset viitemäärät vahvistetaan 5 prosenttia alemmalle tasolle kuin asetuksella (EY) N:o 1479/96 vahvistetut ennakoidut alueelliset viitemäärät. LIITE II >TAULUKON PAIKKA>